钦定古今图书集成/明伦汇编/氏族典/第367卷 > 《廖用贤尚友录》 > 谭瑱
## 钦定古今图书集成/明伦汇编/氏族典/第367卷 > 《廖用贤尚友录》 > 谭瑱

按《广东通志》：瑱，始兴人，为郡著姓。至瑱，颇读书知大义，兼有膂力。侯景之乱，稍集智勇，以卫州邑，众推为
戍主。时曲江谭世远附于刺史萧勃，欲以族子举之。
瑱察世远无常，知其必叛，遂谢绝而还，曰：“瑱实非贤
宗，恐贻后耻。”后勃果为世远所害，世服其知人。陈初，
值桂阳郡外兵，留异以缙州叛，瑱从侯安都破之于
桃枝岭，以功拜假节、云旗将军。会陈宝应复以闽叛，
异复归之，瑱帅舟师讨之。天嘉五年，俘宝应于晋安，
并擒异送都，以功擢本郡太守。